钦定古今图书集成/明伦汇编/氏族典/第594卷 > 《凌迪知万姓统谱》 > 粘割贞
## 钦定古今图书集成/明伦汇编/氏族典/第594卷 > 《凌迪知万姓统谱》 > 粘割贞

按《金史粘割贞传》：“贞本名抄合，西南路招讨司人，大
定二十八年进士，历教授、主簿，用荐举除河北大名
提刑知事，察廉迁都转运户籍判官，累官泰定军节
度副使。丁父忧，服阕，除德兴治中、宣德州刺史。贞祐
元年，以礼部郎中摄国子祭酒，改户部侍郎，历沁南、
河平、镇南、集庆、汾阳军节度使。贞祐四年，改昭义军”，
充潞州经略使。兴定二年，入为工部尚书。伐宋有功，
权元帅左都监，守晋安府。兴定三年十一月，城破，贞
与府官十馀人皆死之。